औषधि निरीक्षक अपने सहयोगियों के साथ अस्पताल चौराहे पर स्थित राज मेडिकल स्टोर व मुकेश मेडिकल स्टोर पर छापेमारी की। दोनों दुकानों पर गलत बैच नंबर की बिलों पर दवा बेचते पाया गया। उसे जब्त कर लिया। पूछताछ में बताया गया कि बिलें गांधीनगर स्थित थोक दवा विक्रेता मेसर्स इस्टर्न ड्रग एजेंसीज ने जारी की है। बिलें लेकर औषधि निरीक्षक वहां पहुंचे। दुकान पर लाइसेंस प्रदर्शित नहीं मिला। दुकानदार ने बताया लाइसेंस घर पर रखा है। टीम ने सेडीस्टार, डोलो सीरप व डोलो 250 सस्पेंशन के स्टाक का सत्यापन किया। इसके क्रय-विक्र य में अंतर मिला। दुकानदार को नोटिस देकर स्पष्टीकरण मांगा गया। औघधि निरीक्षक आशुतोष मिश्र ने बताया बिल पर गलत बैच नंबर और क्रय-विक्रय में अंतर मिला है। तीनों दुकानदारों को नोटिस दिया गया है। संतोषजनक जवाब न मिलने पर कार्रवाई की जाएगी।